
	Comisia pentru Buget,

Finanţe şi Bănci
	
	Bucureşti,        08.10.2019 

Nr. 4c-2/691
PLx.395/2019


BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea şi completarea Ordonanţei de urgenţă a Guvernului nr.60/2009 privind unele măsuri în vederea implementării programului Prima casă, precum şi pentru aprobarea unor măsuri de aplicare a acestuia, trimis cu adresa nr. PLx.395/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

	Comisia pentru Buget,

Finanţe şi Bănci
	
	Bucureşti,        08.10.2019 

Nr. 4c-2/691

PLx.395/2019


RAPORT

asupra proiectului de Lege pentru modificarea şi completarea Ordonanţei 

de urgenţă a Guvernului nr.60/2009 privind unele măsuri în vederea implementării programului Prima casă, precum şi pentru aprobarea unor măsuri de aplicare a acestuia
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgenţă, cu proiectul de Lege pentru modificarea şi completarea Ordonanţei de urgenţă a Guvernului nr.60/2009 privind unele măsuri în vederea implementării programului Prima casă, precum şi pentru aprobarea unor măsuri de aplicare a acestuia.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 18 octombrie 2019.

La dezbaterea proiectului de Lege s-a avut în vedere avizul favorabil al Consiliului Legislativ şi avizul negativ al Consiliului Economic și Social.
Conform expunerii de motive, prin prezentul proiect de act normativ se urmărește revizuirea condițiilor de accesare a programului guvernamental „Prima Casă” cu menținerea unui grad de îndatorare sustenabil. Astfel, programul este reorientat către persoanele cu venit până la un anumit plafon, asigurându-se o disponibilitate mai mare a fondurilor pentru persoanele care nu pot accesa un împrumut imobiliar standard.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 08 octombrie 2019.

La lucrările Comisiei și-au înregistrat prezența un număr de 26 deputați, din totalul de 27 de membri.

La dezbaterea proiectului de lege au participat, în calitate de invitați,  reprezentanți ai Ministerului Finanțelor Publice, ai Agenţiei Naţionale de Administrare Fiscală, ai Asociației Romanâne a Băncilor, ai Ministerului Afacerilor Interne precum şi inițiatorul proiectului de act normativ, domnul senator Eugen Orlando Teodorovici – grupul parlamentar PSD.
În urma examinării proiectului de lege şi a opiniilor exprimate deputații prezenți la lucrări au hotărât, cu majoritate  de voturi, să supună plenului Camerei Deputaţilor raportul de adoptare a proiectul de Lege pentru modificarea şi completarea Ordonanţei de urgenţă a Guvernului nr.60/2009 privind unele măsuri în vederea implementării programului Prima casă, precum şi pentru aprobarea unor măsuri de aplicare a acestuia,  cu amendamentele admise prezentate în Anexa nr. 1.
Amendamentele respinse se regăsesc în Anexa nr. 2.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu

Giorgiana Ene

Consilier parlamentar

 Vasilica Popa

Anexa nr. 1

AMENDAMENTE ADMISE
În urma examinării, Comisia propune adoptarea proiectului de lege cu următoarele amendamente:

	Nr. crt.
	Text Senat
	Text propus 
	Motivare

	1. 
	LEGE

pentru modificarea şi completarea Ordonanţei de urgenţă a Guvernului nr.60/2009 privind  unele măsuri în vederea implementării programului Prima casă, precum şi pentru aprobarea unor măsuri de aplicare a acestuia
	Nemodificat 
	

	2. 
	Art.I. - Ordonanţa de urgenţă a Guvernului nr.60/2009 privind unele măsuri în vederea implementării programului "Prima casă", publicată în Monitorul Oficial al României, Partea I, nr.381 din 4 iunie 2009, aprobată cu modificări şi completări prin Legea nr.368/2009, cu modificările şi completările ulterioare, se modifică şi se completează după cum urmează:
	Nemodificat 
	

	3. 
	1.
Titlul se modifică şi va avea următorul cuprins:
	1. Nemodificat 
	

	
	„Ordonanţă de urgenţă privind unele măsuri în vederea implementării programului O familie, o casă”
	
	

	4. 
	Art. 1. - (1) Se aprobă programul „Prima casă”, denumit în continuare Programul, ca program guvernamental care are ca obiect facilitarea accesului persoanelor fizice la achiziţia sau construirea unei locuinţe prin contractarea de credite garantate de stat. Locuinţele pot fi construite de beneficiarii care deţin în proprietate terenul pe care urmează să se construiască locuinţa sau prin asociaţii fără personalitate juridică, cel puţin unul dintre asociaţi fiind proprietarul terenului pe care urmează să se construiască locuinţele.
Text OUG 60/2009
	Nemodificat 
	

	5. 
	2.
La articolul 1 alineatul (2), după litera c) se introduc trei noi litere, lit. d) - f), cu următorul cuprins:
	2. La articolul 1 alineatul (2), după litera c) se introduc trei noi litere, lit. d) - f), cu următorul cuprins:
	

	
	„d) la data solicitării creditului garantat, veniturile nete lunare ale beneficiarului individual sau ale beneficiarului împreună cu soţul sau soţia, după caz, nu pot depăși valoarea de 4.500 lei;
	„d) la data solicitării creditului garantat, veniturile nete lunare ale beneficiarului individual sau ale beneficiarului împreună cu soţul sau soţia, după caz, nu pot depăși valoarea de 4.500 lei.

La calculul acestei limite nu sunt luate în considerare beneficiile de asistență socială primite de persoanele care fac parte dintr-un grup vulnerabil definit conform art.6 din Legea 292/2011 privind asistența socială, publicată în Monitorul Oficial al României, Partea I, nr. 905 din 20 decembrie 2011, cu modificările şi completările ulterioare, dacă acestea duc la depășirea pragului de 4.500 lei;


	

	6. 
	 e)
pentru familiile cu unul sau mai mulţi copii, la data solicitării creditului garantat veniturile nete lunare ale familiei nu pot depăşi valoarea de 7.000 lei. În sensul prezentului Program, se asimilează familiei şi beneficiarul individual care la data solicitării creditului garantat în cadrul Programului, are în întreţinere unul sau mai mulţi copii;
	Nemodificat 
	

	7. 
	 f)
pe durata contractului de credit obţinut în cadrul Programului, să nu dobândească individual sau împreună cu familia o cotă de peste ½ inclusiv dintr-o altă locuinţă situată în mediul urban, cu excepţia celor dobândite prin moştenire. În cazul în care survine o modificare în acest sens după acordarea creditului în cadrul Programului, în termen de 12 luni de la apariţia acestei situaţii trebuie să decidă asupra deţinerii locuinţei din Program sau altei locuinţe şi să notifice această decizie Finanţatorului şi Fondului Naţional de Garantare a Creditelor pentru întreprinderile Mici şi Mijlocii sau Fondului Român de Contragarantare, cu prezentarea documentelor care atestă înstrăinarea.”
	Nemodificat 
	

	8. 
	3.
La articolul 1, alineatele (3), (4), (6), (7), (710), (106) și (1011) se modifică şi vor avea următorul cuprins:
	3. La articolul 1, alineatele (3), (33), (4), (6), (7), (710), (106) și (1011) se modifică şi vor avea următorul cuprins:
	

	
	„(3) Prin derogare de la prevederile Ordonanţei de urgenţă a Guvernului nr.64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru Întreprinderile Mici şi Mijlocii şi Fondul Român de Contragarantare, denumite în continuare fonduri de garantare, în vederea emiterii de garanţii în numele şi în contul statului, în favoarea băncilor care acordă credite persoanelor fizice pentru achiziţia sau construirea unei locuinţe în cadrul Programului.
	(3) Nemodificat 
	

	
	Prin derogare de la prevederile Legii nr. 93/2009 privind instituţiile financiare nebancare, cu modificările şi completările ulterioare, se acordă mandat special Fondului Român de Contragarantare privind emiterea în numele şi în contul statului a garanţiilor în cadrul Programului, sens în care se completează obiectul de activitate al Fondului Român de Contragarantare stabilit prin Ordonanţa de urgenţă a Guvernului nr.23/2009 privind înfiinţarea Fondului Român de Contragarantare, aprobată cu modificări prin Legea nr.312/2009, cu modificările ulterioare, cu operaţiunile desfăşurate în mandat privind analiza şi acordarea garanţiilor în cadrul programelor guvernamentale garantate de statul român.
	
	

	9. 
	(33) Creditele destinate achiziţiei locuinţelor prevăzute la alin. (12) şi (13) pot fi garantate de către stat în procent de maximum 50% din valoarea finanţării, exceptând dobânzile, comisioanele şi spezele bancare. Pentru creditele destinate achiziţiei celorlalte categorii de locuinţe, procentul garantat de către stat poate fi de maximum 40% din valoarea finanţării, exceptând dobânzile, comisioanele şi spezele bancare.
(TEXT O.U.G 60/2009)


	„(33) Creditele destinate achiziţiei locuinţelor prevăzute la alin. (12) şi (13) pot fi garantate de către stat în procent de maximum 50% din valoarea finanţării, exceptând dobânzile, comisioanele şi spezele bancare. Pentru creditele destinate achiziţiei celorlalte categorii de locuinţe, procentul garantat de către stat poate fi de maximum 40% din valoarea finanţării, exceptând dobânzile, comisioanele şi spezele bancare. 
Creditele destinate achiziţiei locuinţelor prevăzute la alin. (12) şi (13), de către persoanele care fac pare dintr-un grup vulnerabil definit conform art.6 din Legea nr. 292/2011 privind asistenţa socială, cu modificările şi completările ulterioare, pot fi garantate de către stat în procent de maximum 100% din valoarea finanţării, exceptând dobânzile, comisioanele şi spezele bancare.”

	În vederea facilitării accesului persoanelor cu dizabilități la Program se va garanta 100% valoarea finanțării.

	10. 
	(4)
Contractele prin care fondurile de garantare acordă garanţiile prevăzute la alin.(3) constituie titluri executorii şi au valoare de înscrisuri autentice.
.....................
	(4) Nemodificat 
	

	11. 
	(6)
Între Ministerul Finanţelor Publice şi fondurile de garantare se încheie o convenţie prin care se stabilesc drepturile şi obligaţiile părţilor în derularea Programului.
	(6) Nemodificat 
	

	12. 
	(7)
În baza contractului de garantare, asupra imobilelor achiziţionate în cadrul Programului se instituie în favoarea statului român, reprezentat de Ministerul Finanţelor Publice, precum şi în favoarea finanţatorilor, proporţional cu procentul de garantare, un drept de ipotecă legală de rangul I până la finalizarea procedurii de executare silită asupra imobilului care face obiectul garanţiei, potrivit legii, cu interdicţia de înstrăinare a locuinţei pe o perioadă de 5 ani şi interdicţia de grevare cu sarcini a acesteia pe toată durata garanţiei. Condiţia referitoare la rangul dreptului de ipotecă trebuie să fie îndeplinită până la data depunerii cererii de plată a garanţiei de către finanţator la fondurile de garantare. În cazul primirii de către finanţator a comunicării respingerii cererii de plată a garanţiei de la fondurile de garantare, în temeiul contractului de garantare, finanţatorul are dreptul să înscrie în cartea funciară ipoteca legală prevăzută la art.2386 pct.3 din Legea nr.287/2009 privind Codul civil, republicată, cu modificările ulterioare, concomitent cu radierea din cartea funciară a ipotecii legale de rang I instituite în favoarea statului român.
....................
	(7) Nemodificat 
	

	13. 
	(710) În baza contractului de garantare novat, se radiază ipoteca în favoarea statului şi a finanţatorului, privilegiul finanţatorului, precum şi interdicţiile de înstrăinare şi grevare cu sarcini instituite conform alin.(7) asupra imobilului achiziţionat iniţial în cadrul Programului, iar asupra imobilului dobândit ulterior, prin efectul novaţiei prevăzute la alin.(76), se instituie în favoarea statului român, reprezentat de Ministerul Finanţelor Publice, precum şi în favoarea finanţatorilor, proporţional cu procentul de garantare, un drept de ipotecă legală de rangul I până la finalizarea procedurii de executare silită asupra imobilului care face obiectul garanţiei, potrivit legii, cu interdicţia de înstrăinare a locuinţei pe o perioadă de 5 ani şi interdicţia de grevare cu sarcini a acesteia pe toată durata garanţiei. Condiţia referitoare la rangul dreptului de ipotecă trebuie să fie îndeplinită până la data depunerii cererii de plată a garanţiei de către finanţator la fondurile de garantare. În cazul primirii de către finanţator a comunicării respingerii cererii de plată a garanţiei de la fondurile de garantare în temeiul contractului de garantare, finanţatorul are dreptul să înscrie în cartea funciară ipoteca legală prevăzută la art.2386 pct.3 din Legea nr.287/2009, republicată, cu modificările ulterioare, concomitent cu radierea din cartea funciară a ipotecii legale de rang I instituite în favoarea statului român.
.........................
	(710) Nemodificat 
	

	14. 
	(106) În baza contractului de garantare aferent celui de al doilea credit prevăzut la alin.(104), asupra noii locuinţe se instituie în favoarea statului român, reprezentat de Ministerul Finanţelor Publice, precum şi în favoarea finanţatorilor, proporţional cu procentul de garantare, un drept de ipotecă legală de rangul I până la finalizarea procedurii de executare silită asupra imobilului care face obiectul garanţiei, potrivit legii, cu interdicţia de înstrăinare a locuinţei pe o perioadă de 5 ani şi interdicţia de grevare cu sarcini a acesteia pe toată durata garanţiei. Condiţia referitoare la rangul dreptului de ipotecă trebuie să fie îndeplinită până la data depunerii cererii de plată a noii garanţii de către finanţator la fondurile de garantare. În cazul primirii de către finanţator a comunicării respingerii cererii de plată a garanţiei de la fondurile de garantare în temeiul contractului de garantare, finanţatorul are dreptul să înscrie în cartea funciară ipoteca legală prevăzută la art.2386 pct.3 din Legea nr.287/2009, republicată, cu modificările ulterioare, concomitent cu radierea din cartea funciară a ipotecii legale de rang I instituite în favoarea statului român.
................................
	(106) Nemodificat 
	

	15. 
	(1011) Finanţatorul poate solicita fondurilor de garantare retragerea cererii de plată a garanţiei cel mai târziu până în penultima zi de efectuare a plăţii valorii de executare a garanţiei de către Ministerul Finanţelor Publice.”
	(1011) Nemodificat 
	

	16. 
	4.
După articolul 1 se introduc trei noi articole, art.11 - 13, cu următorul cuprins:
	4. Nemodificat 
	

	
	„Art.11.- Avansul minim este de 5 % din preţul de achiziţie al locuinţei sau din valoarea costului  de  construire  a   locuinţei,  acesta reprezentând diferenţa dintre preţul de achiziţie al locuinţei rezultat din antecontractul de vânzare-cumpărare sau valoarea din contractul de antrepriză şi finanţarea garantată. Preţul de achiziţie a locuinţei este de maximum 70.000 EUR echivalent lei la cursul Băncii Naţionale a României valabil la data încheierii contractului de vânzare-cumpărare sau a contractului de antrepriză, iar valoarea finanţării garantate este de maximum 66.500 EUR echivalent lei, dar nu mai mult decât valoarea rezultată din raportul de evaluare a locuinţei sau valoarea rezultată din devizul estimativ de lucrări, anexă la contractul de construire a locuinţei, exclusiv avansul plătit de beneficiar.
	Nemodificat
	

	17. 
	Art.12.- Creditele garantate de stat în cadrul Programului se pot refinanţa prin alte instrumente de finanţare, cu excepţia altor credite acordate în cadrul Programului. În acest caz finanţatorul, cu acordul Ministerului Finanţelor Publice, poate aproba refinanţarea creditului garantat de stat, precum şi ridicarea temporară a interdicţiei de grevare asupra locuinţei achiziţionate sau construite în cadrul Programului, în vederea înscrierii unei noi ipoteci în favoarea instituţiei de credit care acordă refinanţarea, cu condiţia achitării integrale a creditului garantat în cadrul Programului.


	Nemodificat 
	

	18. 
	Art.13.-
(1) În cadrul Programului se acordă următoarele subvenţii:
	Nemodificat
	

	19. 
	a)
reducerea cu 0,5 puncte procentuale a ratei dobânzii creditului garantat pe toată durata Programului pentru familiile cu un singur copil;
	Nemodificat 
	

	20. 
	b)
reducerea cu un punct procentul a ratei dobânzii creditului garantat pentru familiile cu doi sau mai mulţi copii.
	Nemodificat 
	

	21. 
	_____________________
	c)
reducerea cu două puncte procentuale a ratei dobânzii creditului garantat pentru persoanele care fac pare dintr-un grup vulnerabil definit conform art.6 din Legea 292/2011 privind asistenta socială, cu modificările şi completările ulterioare.”

	Apartenența la un grup vulnerabil îndreptățește aceste persoane la primirea subvenției alături de familiile cu copii care nu aparțin unui grup vulnerabil.

	22. 
	(2)
Acordarea subvenţiilor prevăzute la alin.(1) se verifică anual şi este condiţionată de încadrarea în veniturile nete lunare prevăzute la art. 1 alin.(2) lit.d) şi e), iar subvenţia acordată în cadrul Programului nu se poate cumula cu alte facilităţi acordate din fonduri de la bugetul de stat pentru spaţiul de locuit.
	Nemodificat 

	

	23. 
	(3)
Acordarea subvenţiilor prevăzute la alin.(1) este condiţionată de faptul că beneficiarul Programului nu înregistrează restanţe la plata creditului la data de 31 decembrie a anului pentru care se solicită subvenţia, în caz contrar aceste restanţe se achită până la data depunerii cererii.
	Nemodificat 
	

	24. 
	(4)
Acordarea subvenţiei este condiţionată de înrolarea beneficiarului Programului în spaţiul privat virtual (SPV).
	Nemodificat 
	

	25. 
	(5)
Mecanismul de subvenţionare a dobânzii se va realiza pe baza unei cereri pe care beneficiarul Programului urmează să o depună la fondurile de garantare de la care a obţinut garanţia statului pentru creditul contractat prin Program, urmând ca procedura prin care se acordă subvenţia, inclusiv termenele şi condiţiile de acordare să fie detaliate şi aprobate prin ordin al ministrului finanţelor publice.  Plata  subvenţiei de dobândă se realizează din sumele alocate cu această destinaţie în bugetul de stat, prin bugetul Ministerului Finanţelor Publice - Acţiuni generale.”
	Nemodificat 
	

	26. 
	____________________________
	5. După articolul 2 se introduce un nou articol, articolul 21, cu următorul cuprins:

„(21) Toate beneficiile de asistență socială, definite de art. 7 din Legea 292/2011 privind asistenta socială, cu modificările şi completările ulterioare,  stabilite conform legii, constituie venit în sensul prezentei ordonanțe și vor fi luate în calcul la analiza acordării finanțărilor.”

	Persoanele cu dizabilități nu au în acest moment acces la Program deoarece indemnizațiile lor nu sunt luate în considerare ca venituri eligibile. 

Modificarea include indemnizațiile pentru dizabilități în categoria veniturilor astfel încât beneficiarilor lor să le fie utile prevederile Programului.

	27. 
	Art.II.-
(1) Solicitărilor de acordare a unei finanţări garantate în cadrul programului Prima casă, aflate în curs de analiză la data intrării în vigoare a prezentei legi, li se aplică dispoziţiile legale în vigoare la data depunerii lor.
	Nemodificat 
	

	28. 
	(2) Prevederile art.12 din Ordonanţa de urgenţă a Guvernului nr.60/2009, aprobată cu modificări şi completări prin Legea nr.368/2009, cu modificările şi completările ulterioare, se aplică în cazul tuturor creditelor garantate acordate în cadrul Programului. 
	Nemodificat 
	

	29. 
	Art.III.- (1) În cuprinsul tuturor actelor normative în vigoare, denumirea Programului Prima casă se înlocuieşte cu denumirea O familie, o casă.
	Nemodificat 
	

	30. 
	(2) În termen de 30 de zile de la data intrării în vigoare a prezentei legi, Guvernul va aproba prin hotărâre modificarea şi completarea normelor de implementare a Programului Prima casă, aprobate prin Hotărârea Guvernului nr.717/2009, cu modificările şi completările ulterioare.
	Nemodificat 
	

	31. 
	(3) În termen de 60 de zile de la data intrării în vigoare a prezentei legi, va fi emis ordinul ministrului finanţelor publice pentru aprobarea procedurii de acordare a subvenţiilor.
	Nemodificat 
	


Anexa nr. 2
AMENDAMENTE RESPINSE
În cursul dezbaterii, Comisia a respins următoarele amendamente:

	Nr. crt.
	Text Senat
	Text propus de comisie

(autorul amendamentului)
	Motivare admiterii/respingerii
	Camera decizională 

	1.
	Art. 1. - (1) Se aprobă programul „Prima casă”, denumit în continuare Programul, ca program guvernamental care are ca obiect facilitarea accesului persoanelor fizice la achiziţia sau construirea unei locuinţe prin contractarea de credite garantate de stat. Locuinţele pot fi construite de beneficiarii care deţin în proprietate terenul pe care urmează să se construiască locuinţa sau prin asociaţii fără personalitate juridică, cel puţin unul dintre asociaţi fiind proprietarul terenului pe care urmează să se construiască locuinţele.
Text OUG 60/2009
	Art. 1. - (1) Se aprobă programul O familie, o casă, denumit în continuare Programul, ca program guvernamental care are ca obiect facilitarea accesului persoanelor fizice la achiziţia sau construirea, respectiv extinderea unei locuinţe prin contractarea de credite garantate de stat. Locuinţele pot fi construite, respectiv extinse de beneficiarii care deţin în proprietate terenul pe care urmează să se construiască locuinţa sau prin asociaţii fără personalitate juridică, cel puţin unul dintre asociaţi fiind proprietarul terenului pe care urmează să se construiască locuinţele. De asemenea, extinderea poate cuprinde alipirea a două sau mai multor locuințe/corpuri, supraetajare, mansardare, reconstruire parțială însoțită sau nu de demolare/desființare, putând fi însoțită de lucrări pentru creșterea calității – structurale, funcționale și din punctul de vedere al eficienței energetice.

Autor:

Dp. Erdei Isvan – UDMR


	1. Pentru respectarea regulilor privind tehnica legislativă, prin modificarea titlului ar trebui să se modifice și definiția programului. 

În plus, propunem ca și extinderea locuințelor să fie parte a obiectivelor programului deoarece întemeierea unei familii sau lărgirea acesteia nu presupune neapărat cumpărarea sau construirea unei locuințe noi, cuplul ar putea pur și simplu extinde fie una deja în proprietatea sa fie cea accesată prin Program, astfel încât să poată acomoda mai mulți membri.
2. Prin vot
	Camera Deputaţilor

	2.
	Art. 1, alin. (2) 

e)
pentru familiile cu unul sau mai mulţi copii, la data solicitării creditului garantat veniturile nete lunare ale familiei nu pot depăşi valoarea de 7.000 lei. În sensul prezentului Program, se asimilează familiei şi beneficiarul individual care la data solicitării creditului garantat în cadrul Programului, are în întreţinere unul sau mai mulţi copii;
	e) pentru familiile cu unul sau mai mulţi copii, la data solicitării creditului garantat veniturile nete lunare ale familiei nu pot depăşi valoarea de 7.000 lei. În sensul Programului, se asimilează familiei şi beneficiarul individual care la data solicitării creditului garantat de stat, are în întreţinere unul sau mai mulţi copii. În sensul Programului prin ”copii” se înțeleg și copiii adoptați conform Legii nr. 273/2004 privind regimul juridic al adopţiei, republicată.”
Autor:

Dp. Erdei Isvan – UDMR


	1. Pentru respectarea normelor de tehnică legislativă și pentru clarificarea faptului că în sensul acestui Program, copiii adoptați se bucură de aceleași drepturi ca și cei biologici ai cuplului/beneficiarului.
2. Prin vot.
	Camera Deputaţilor

	3.
	Art. 1.
„(3) Prin derogare de la prevederile Ordonanţei de urgenţă a Guvernului nr.64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare, Ministerul Finanţelor Publice este autorizat să mandateze Fondul Naţional de Garantare a Creditelor pentru Întreprinderile Mici şi Mijlocii şi Fondul Român de Contragarantare, denumite în continuare fonduri de garantare, în vederea emiterii de garanţii în numele şi în contul statului, în favoarea băncilor care acordă credite persoanelor fizice pentru achiziţia sau construirea unei locuinţe în cadrul Programului.
Prin derogare de la prevederile Legii nr. 93/2009 privind instituţiile financiare nebancare, cu modificările şi completările ulterioare, se acordă mandat special Fondului Român de Contragarantare privind emiterea în numele şi în contul statului a garanţiilor în cadrul Programului, sens în care se completează obiectul de activitate al Fondului Român de Contragarantare stabilit prin Ordonanţa de urgenţă a Guvernului nr.23/2009 privind înfiinţarea Fondului Român de Contragarantare, aprobată cu modificări prin Legea nr.312/2009, cu modificările ulterioare, cu operaţiunile desfăşurate în mandat privind analiza şi acordarea garanţiilor în cadrul programelor guvernamentale garantate de statul român.
	Alineatul (3) se elimină 
Autor:

dep. Claudiu Năsui - USR


	1.

2. Prin vot
	Camera Deputaţilor

	4.
	Art. 1.

(33) Creditele destinate achiziţiei locuinţelor prevăzute la alin. (12) şi (13) pot fi garantate de către stat în procent de maximum 50% din valoarea finanţării, exceptând dobânzile, comisioanele şi spezele bancare. Pentru creditele destinate achiziţiei celorlalte categorii de locuinţe, procentul garantat de către stat poate fi de maximum 40% din valoarea finanţării, exceptând dobânzile, comisioanele şi spezele bancare.
(TEXT O.U.G 60/2009)


	„(33) Creditele destinate achiziţiei locuinţelor prevăzute la alin. (12) şi (13) pot fi garantate de către stat în procent de maximum 50% din valoarea finanţării, exceptând dobânzile, comisioanele şi spezele bancare. Pentru creditele destinate achiziţiei celorlalte categorii de locuinţe, procentul garantat de către stat poate fi de maximum 40% din valoarea finanţării, exceptând dobânzile, comisioanele şi spezele bancare. Creditele destinate achiziţiei locuinţelor prevăzute la alin. (12) şi (13), de către persoanele care fac pare dintr-un grup vulnerabil definit conform art.6 din legea 292/2011 privind asistenta socială, pot fi garantate de către stat în procent de maximum 90% din valoarea finanţării, exceptând dobânzile, comisioanele şi spezele bancare.”
Autor:

Dp. Chichirău Cosette-Paula - USR

	1. 

2. Prin vot
	Camera Deputaţilor

	5.
	_________________
	La articolul 11, după alineatul (1) se introduce un alineat nou, alin. (2), cu următorul cuprins:

„(2) Prin excepție de la prevederile alin. (1), pentru localitățile de rangul 0 – Capitala - și cele de rangul I cuprinse în  Anexa nr. II pct. 3.8 din Legea nr. 351/2001 privind aprobarea Planului de amenajare a teritoriului naţional - Secţiunea a IV-a - Reţeaua de localităţi, publicată în Monitorul Oficial, Partea I, nr. 408/2001, cu modificările și completările ulterioare, prețul de achiziție a locuinței este de maximum 90.000 EUR echivalent în lei valabil la data încheierii contractului de vânzare-cumpărare sau a contractului de antrepriză, iar valoarea finanţării garantate este de maximum 85.500 EUR echivalent lei, dar nu mai mult decât valoarea rezultată din raportul de evaluare a locuinţei sau valoarea rezultată din devizul estimativ de lucrări, anexă la contractul de construire a locuinţei, exclusiv avansul plătit de beneficiar.”
Autor:

Dp. Erdei Isvan – UDMR


	1. În municipiile mari ale României, cu peste 200 de mii de locuitori, prețurile medii ale locuințelor sunt cu mult peste media națională, iar 70 de mii de euro nu asigură un plafon suficient pentru achiziționarea unei locuințe pentru o familie, ținând cont de standardele de locuire prevăzute în Legea locuinței nr. 114/1996, rep., cu modificările și completările ulterioare.

2. Prin vot
	Camera Deputaţilor

